pythainlp/thai-wiki-dataset-v4 huggingface dataset:
กาแฟเที่ยงคืน

"กาแฟเที่ยงคืน" เป็นซิงเกิลของวงดนตรีเครสเชนโด้ จากอัลบั้ม "Continue" ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เนื้อหาเศร้าเปรียบความทุกข์ เหมือนรสชาติของกาแฟที่ขม เจ็บปวดร้าวรานภายในใจที่ยังตื่นไม่ยอมเข้านอน
ในภาคดนตรีเน้นอารมณ์เพลงเป็นหลัก ดนตรีเพลงนี้จะมีไดนามิกค่อนข้างเยอะในแต่ละท่อนจะมีความแตกต่างเรื่องอารมณ์ให้เห็นเสมอ เริ่มจาก Intro เข้าท่อน verse - pre- และท่อน hook ดนตรีจะมีความสัมพันธ์กับเนื้อหาเพลงไปตลอดสร้างอารมณ์แรงขึ้นเรื่อย ๆ เพลงนี้จะรับรู้ถึงความศร้า ส่วนหนึ่งมาจากการอัดสดพร้อมกันทุกชิ้น ทำให้อารมณ์ในการเล่นไปในทิศทางเดียวกัน และเพลงนี้ก็ไม่มีการ over dub หรือการบันทึกเสียงเครื่องดนตรีเพิ่มอีกเลย เรียกว่าสด และ เข้าถึงอารมณ์ได้อย่างลึกซึ้ง
การตอบรับ.
เพลง "กาแฟเที่ยงคืน" ได้อันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 28 ตุลาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ห้องนอน (เพลงฟรายเดย์ไนท์ทูซันเดย์)

ห้องนอน เป็นซิงเกิลแรกของวงฟรายเดย์ไนท์ทูซันเดย์ ในปี พ.ศ. 2556 เป็นเพลงแรกและวงแรกที่เปิดตัวในค่ายเร็คคอร์ดเซอร์ไพรซ์ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ภูมิณัฐ ฤทธิ์สมิตชัย และเรียบเรียงโดย ฟรายเดย์ไนท์ทูซันเดย์ มิวสิกวิดีโอนี้เผยแพร่ครั้งแรกในยูทูบวันที่ 10 มกราคม พ.ศ. 2557 
การตอบรับ.
เพลง ห้องนอน ได้ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 13 กรกฎาคม พ.ศ. 2556 จากเว็บไซต์ Gmember
วอลเลย์บอลเยาวชนชายชิงแชมป์เอเชีย 1988

วอลเลย์บอลเยาวชนชายชิงแชมป์เอเชีย 1988 เป็นครั้งที่ 4 ของการแข่งขัน จัดขึ้นที่จาการ์ตา, ประเทศอินโดนีเซีย ระหว่างวันที่ 13–22 สิงหาคม
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนชายชิงแชมป์เอเชีย 1990

วอลเลย์บอลเยาวชนชายชิงแชมป์เอเชีย 1990 เป็นครั้งที่ 5 ของการแข่งขัน จัดขึ้นที่กรุงเทพมหานคร, ประเทศไทย
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนชายชิงแชมป์เอเชีย 1992

วอลเลย์บอลเยาวชนชายชิงแชมป์เอเชีย 1992 เป็นครั้งที่ 6 ของการแข่งขัน จัดขึ้นที่เตหะราน, ประเทศอิหร่าน
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนชายชิงแชมป์เอเชีย 1996

วอลเลย์บอลเยาวชนชายชิงแชมป์เอเชีย 1996 เป็นครั้งที่ 8 ของการแข่งขัน จัดขึ้นที่โฮจิมินห์, ประเทศเวียดนาม
อันดับการแข่งขัน.
<templatestyles src="Col-begin/styles.css"/>
The Dreams We Have as Children – Live at the Royal Albert Hall

The Dreams We Have as Children – Live at the Royal Albert Hall เป็นอัลบั้มบันทึกการแสดงสดเพื่อการกุศลของนักร้องและมือกีตาร์ โนล แกลลาเกอร์ โดยรายได้ส่วนหนึ่งจะบริจาคเข้ากองทุน Teenage Cancer Trust แกลลาเกอร์ ได้บันทึกอัลบั้มในคอนเสริ์ตการกุศลใน ลอนดอน , Royal Albert Hall ในวันที่ 27 มีนาคม 2007
โนล แกลลาเกอร์ เป็นที่รู้จักจากการเป็นมือกีตาร์และนักแต่งเพลงบางครั้งคราวและในฐานะนักร้องนำวงดนตรีแนว บริตป็อป โอเอซิส (วงดนตรี) อีกทั้งเขายังเป็นผู้ประพันท์เนื้อเพลงกับวงโอเอซิสต่อมายังได้สมาชิกวงโอเอซิส และได้ Gem Archer สมาชิกวงโอเอซิสมาเล่นกีตาร์ในอัลบั้มนี้
โดยอัลบั้มนี้หยิบเอาเพลงของโอเอซิสมาด้วยคือ Fade Away และแกลลาเกอร์เองก็ต้องการนำเพลงนี้บรรจุลงในอัลบั้มด้วย ผู้รู้ร่วมคิดและเพื่อนของแกลลาเกอร์ Paul Weller (รู้จักในฐานะสมาชิก The Jam / Style Council เข้าร่วมกับแกลลาเกอร์ในอัลบั้มสองอัลบั้มและการแสดงสดด้วย ห้าเพลงถูกปล่อยออกมาฟรีดาวน์โหลดใน ไอทูนส์ และเป็นรูปแบบซีดีผ่านทาง The Sunday Times
รายชื่อเพลง.
เพลงทุกเพลงถูกเขียนโดย โนล แกลลาเกอร์,
วอลเลย์บอลเยาวชนชายชิงแชมป์เอเชีย 1998

วอลเลย์บอลเยาวชนชายชิงแชมป์เอเชีย 1998 เป็นครั้งที่ 9 ของการแข่งขัน จัดขึ้นที่อะซาดีวอลเลย์บอลฮอลล์, เตหะราน, ประเทศอิหร่าน ระหว่างวันที่ 8–15 ตุลาคม
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลเยาวชนชายชิงแชมป์เอเชีย 1996
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนชายชิงแชมป์เอเชีย 2000

วอลเลย์บอลเยาวชนชายชิงแชมป์เอเชีย 2000 เป็นครั้งที่ 10 ของการแข่งขัน จัดขึ้นที่อะซาดีวอลเลย์บอลฮอลล์, เตหะราน, ประเทศอิหร่าน ระหว่างวันที่ 8–15 ตุลาคม
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลเยาวชนชายชิงแชมป์เอเชีย 1998
อันดับการแข่งขัน.
<templatestyles src="Col-begin/styles.css"/>
วอลเลย์บอลเยาวชนหญิงชิงแชมป์เอเชีย 2012

วอลเลย์บอลเยาวชนหญิงชิงแชมป์เอเชีย 2012  เป็นครั้งที่ 16 ของการแข่งขัน จัดขึ้นที่นครปฐม และ สมุทรสาคร, ประเทศไทย ระหว่างวันที่ 1 - 9 ตุลาคม พ.ศ. 2555
การแบ่งกลุ่ม.
อันดับ 1 และ 2 ของกลุ่มใช้อันดับจากผลการแข่งขันวอลเลย์บอลเยาวชนหญิงชิงแชมป์เอเชีย 2010
"* มาเลเซียขอถอนตัว เติร์กมานิสถาน จึงย้ายไปกลุ่ม D แทน เพื่อความสมดุลขงจำนวนทีมในแต่ละกลุ่ม"
อันดับการแข่งขัน.
<templatestyles src="Col-begin/styles.css"/>
อิกัวนาสีชมพู

อิกัวนาสีชมพู, อิกัวนาบกสีชมพูกาลาปาโกส หรือ อิกัวนากาลาปาโกสสีกุหลาบ (ชื่อวิทยาศาสตร์: "Conolophus marthae") สัตว์เลื้อยคลานชนิดหนึ่งจำพวกกิ้งก่า ในวงศ์อิกัวนา (Iguanidae)
อิกัวนาสีชมพูเป็นอิกัวนาจำพวกอิกัวนาบกชนิดหนึ่ง มีความยาวเต็มที่ประมาณ 1 เมตร และน้ำหนักราว 12 กิโลกรัม เป็นสัตว์เฉพาะถิ่นที่พบได้ที่หมู่เกาะกาลาปาโกสเท่านั้น เป็นอิกัวนาที่ถูกค้นพบครั้งแรกเมื่อปี ค.ศ. 1986 ในบรรดาเกาะต่าง ๆ ของหมู่เกาะกาลาปาโกสในทวีปอเมริกาใต้ แต่เป็นอิกัวนาที่ชาลส์ ดาร์วิน (นักสัตววิทยาชาวอังกฤษที่มีชื่อเสียงที่เคยเดินทางมาสำรวจหมู่เกาะกาลาปาโกสเมื่อกว่า 200 ปีก่อนในอดีต จนกลายเป็นทฤษฎีวิวัฒนาการ) ไม่ได้บันทึกไว้หรือตกสำรวจ โดยอิกัวนาสีชมพูถูกค้นพบแถบภูเขาไฟว็อล์ฟบนเกาะอิซาเบลา เกาะที่มีขนาดใหญ่ที่สุดในหมู่เกาะกาลาปาโกส และได้รับการประกาศจากอนุกรมวิธานให้เป็นชนิดใหม่เมื่อปี ค.ศ. 2009 โดยเป็นชนิดใหม่ที่แยกออกจากอิวกัวนาบกกาลาปาโกสชนิดอื่น ๆ 
อิกัวนาสีชมพูมีลำตัวเป็นสีชมพูตลอดทั้งตัว และพบได้เฉพาะบนเกาะอิซาเบลาที่เดียวเท่านั้น ทำให้นักวิทยาศาสตร์เชื่อว่า เป็นอิกัวนาที่แยกสายพันธุ์วิวัฒนาการมาจากอิกัวนาบกชนิดอื่น ๆ เมื่อ 5 ล้านปีก่อน แต่ทว่าเกาะอิซาเบลานั้นมีอายุไม่เกิน 5 แสนปี จึงทำให้เกิดการสันนิษฐานว่า อิกัวนาสีชมพูเริ่มอพยพเข้าไปอยู่อาศัยในพื้นที่ใกล้กับภูเขาไฟว็อล์ฟเมื่อราว 3.5 แสนปีก่อน โดยขณะนั้นอาจมีพื้นเกาะบางส่วนยังเชื่อมถึงกันเป็นทางให้อิกัวนาสีชมพูข้ามไปได้ และอาศัยอยู่เฉพาะที่เกาะอิซาเบลามาจนถึงทุกปัจจุบัน
เมื่อมีการค้นพบอิกัวนาสีชมพู ก็ปรากฏว่าจำนวนประชากรนั้นเหลือน้อยเต็มทีแล้ว โดยมีอยู่เพียงไม่เกิน 36 ตัวเท่านั้น จึงตกอยู่ในสถานะใกล้สูญพันธุ์อย่างวิกฤต
โดยที่ชื่อวิทยาศาสตร์คำว่า "Conolophus" ที่เป็นชื่อสกุล มาจากภาษากรีก 2 คำ คือ "Conos" (κώνος) แปลว่า "หนาม" และ "lophos" (λοφος) แปลว่า "ยอด" หรือ "ขนนก" หมายถึง หนามตามหลังบนตัวอิกัวนา ขณะที่ชื่อชนิดในเบื้องต้นได้ใช้ชื่อว่า "rosada" ซึ่งแปลว่า "สีชมพู" ในภาษาสเปน ซึ่งหมายถึงสีบนตัวของอิกัวนา แต่ปัจจุบันได้ใช้ชื่อว่า "marthae" ซึ่งมาจากชื่อของมาร์ตา เรเบกกา เจนตีเล ลูกสาวของหัวหน้าคณะนักวิทยาศาสตร์ กาบรีเอเล เจนตีเล ที่ศึกษาเรื่องนี้
การเสียชีวิตของจอห์น เลนนอน

จอห์น เลนนอน เป็นนักดนตรีชาวอังกฤษที่มีชื่อเสียงทั่วโลกในฐานะหนึ่งในสมาชิกวงเดอะบีเทิลส์ จากผลงานเดี่ยว และจากการเป็นนักกิจกรรมทางการเมืองและสันตินิยม เขาถูกมาร์ก เดวิด แชปแมน ยิงเสียชีวิตโดยการเอาปืนมาสังหารที่ทางเข้าอพาร์ตเมนต์ เดอะดาโคตา (The Dakota) ที่เขาพักอยู่ ในนครนิวยอร์ก เมื่อวันที่ 8 ธันวาคม ค.ศ. 1980 เลนนอนเพิ่งกลับจากสตูดิโอเรเคิร์ดแพลนต์ (Record Plant Studio) พร้อมกับภรรยา โยโกะ โอโนะ
เลนนอนเสียชีวิตตั้งแต่มาถึง (dead on arrival) ที่โรงพยาบาลรูสเวลต์ สิริอายุได้ 40 ปี ที่โรงพยาบาล กล่าวกันว่าไม่มีใครสามารถมีชีวิตอยู่ได้นานกว่า 2-3 นาทีหลังจากได้รับบาดเจ็บเช่นนี้ ไม่นานหลังจากสถานีข่าวท้องถิ่นรายงานข่าวการเสียชีวิตของเลนนอน ฝูงชนรวมตัวกันที่โรงพยาบาลรูสเวลต์ และหน้าเดอะดาโคตา เลนนอนถูกฌาปนกิจในวันที่ 8 ธันวาคม ค.ศ. 1980 ที่สุสานเฟิร์นคลิฟฟ์ (Ferncliff Cemetery) ในฮาตส์เดล นิวยอร์ก โอะโนะรับอัฐิของเลนนอนไว้ และตัดสินใจไม่จัดงานศพให้เขา รายงานข่าวการเสียชีวิตของเลนนอนสู่ผู้ชมชาวอเมริกันครั้งแรก รายงานโดย ฮาวเวิร์ด โคเซลล์ ในรายการ"มันเดย์ไนต์ฟุตบอล" ทางช่องเอบีซี
ลินด์ซีย์ สตัลเซอร์

ลินด์ซีย์ แอน สตัลเซอร์  เกิดวันที่ 25 กรกฎาคม พ.ศ. 2527 ที่รัฐอิลลินอย เป็นนักกีฬาวอลเลย์บอลหญิงชาวอเมริกัน ผู้ทำหน้าที่ในตำแหน่งตัวตีด้านนอก ให้แก่สโมสรนครนนท์ 3BB
ประวัติ.
สตัลเซอร์ เริ่มเล่นวอลเลย์บอลที่โรงเรียนมัธยมคีวานีในตำแหน่งบอลเร็วและเธอได้เปลี่ยนมาเล่นตำแหน่งตัวบุกแดนหลัง เธอจบการศึกษาจากมหาวิทยาลัยแบรดลีย์ และเล่นให้กับทีมมหาวิทยาลัยเบรฟส์ หลังจากจบการศึกษาเธอลงเล่นให้กับทีมสโมสรกาแล ในประเทศฝรั่งเศส
ใน ค.ศ. 2008 เธอเล่นให้กับสโมสรวอลเลย์บอลซีตาเดลลา ในประเทศสเปน
ใน ค.ศ. 2013 เธอเล่นให้กับสโมสรวอลเลย์บอลในประเทศสวิตเซอร์แลนด์ จากนั้นสตัลเซอร์ก็ย้ายมาเล่นให้กลับสโมสรเอ็มทีวี ชตุทท์การ์ท
และใน ค.ศ. 2015 เธอได้ทำหน้าที่ร่วมกับทีมสโมสรวอลเลย์บอลนครนนท์ 3BB ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลบางกอกกล๊าสที่ 3-2 เซต
ทางหลวงแผ่นดินหมายเลข 317

ทางหลวงแผ่นดินหมายเลข 317 หรือ ถนนสายจันทบุรี-สระแก้ว เป็นทางหลวงแผ่นดินที่เชื่อมต่อระหว่างจังหวัดจันทบุรี กับ จังหวัดสระแก้ว เดิมเป็นถนนขนาด 2 ช่องจราจรตลอดสาย และได้รับการขยายทางหลวงที่มีขนาด 4 -6 ช่องจราจรเกือบตลอดสายทางแล้ว เริ่มจากแยกปากแซง ตัดกับถนนสุขุมวิท หลักกิโลเมตรที่ 333+333 ใน อำเภอเมืองจันทบุรี จังหวัดจันทบุรี โดยผ่านตัวอำเภอมะขาม, อำเภอโป่งน้ำร้อน, อำเภอสอยดาว แล้วเข้าสู่เขตจังหวัดสระแก้ว โดยผ่านตัวอำเภอวังสมบูรณ์, อำเภอวังน้ำเย็น, อำเภอเขาฉกรรจ์ แล้วผ่านถนนสระแก้ว-เขาหินซ้อน ไปสิ้นสุดที่แยกสระแก้ว ตัดกับถนนสุวรรณศร หลักกิโลเมตรที่ 244+436 ใน อำเภอเมืองสระแก้ว จังหวัดสระแก้ว รวมระยะทาง 147.587 กิโลเมตร เป็นเส้นทางในความรับผิดชอบของแขวงทางหลวงจันทบุรี และ แขวงทางหลวงสระแก้ว (วัฒนานคร)
ถนนรักศักดิ์ชมูล

ถนนรักศักดิ์ชมูล หรือ ทางหลวงแผ่นดินหมายเลข 316 สายเขาไร่ยา–จันทบุรี เป็นทางหลวงแผ่นดินในจังหวัดจันทบุรี โดยเป็นเส้นทางหลักที่ใช้เดินทางเข้าสู่ตัวเมืองจันทบุรี เริ่มต้นจากถนนสุขุมวิทกิโลเมตรที่ 324+300 ที่ทางแยกเขาไร่ยา อำเภอเมืองจันทบุรี จังหวัดจันทบุรี และสิ้นสุดที่บริเวณทางแยกหน้าแขวงทางหลวงจันทบุรี รวมระยะทาง 6.116 กิโลเมตร อยู่ในความรับผิดชอบดูแลของแขวงทางหลวงจันทบุรี สำนักงานทางหลวงที่ 14 (ชลบุรี) กรมทางหลวง
รายชื่อทางแยก.
เนื่องจากถนนรักศักดิ์ชมูลเป็นถนนช่วงที่เชื่อมต่อระหว่างถนนสุขุมวิท และตัวเมืองจันทบุรี ทำให้ไม่มีทางแยกขนาดใหญ่ระหว่างสายทาง มีเพียงถนนสายซอยอยู่ตลอดแนวถนนซึ่งมีสภาพเป็นชุมชน จึงได้เลือกนำรายชื่อทางแยกตามสายซอยที่ระบุในแผนที่ท้ายกฎกระทรวงที่ใช้บังคับผังเมืองรวมเมืองจันทบุรี พ.ศ. 2562 ซึ่งเชื่อมต่อกับแนวถนนอื่น ๆ ในผังเมืองรวมมาระบุไว้
เอาชีวิตรอด

เอาชีวิตรอด (; โรมาจิ: "Kagaku Manga Survival") เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับวิทยาศาสตร์และวิธีการเอาตัวรอดในสถานการณ์ต่างๆที่อาจจะเกิดกับตัวเรา จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์
เนื้อเรื่องย่อ.
ท่องไปในโลกแห่งการเรียนรู้วิทยาศาสตร์กับลีโอ โตริ โมโม่ จีโน่ มารุ จีโอ และพีค ร่วมลุ้นกันว่าพวกเขาจะเอาชีวิตรอดจากอันตรายต่างๆได้หรือไม่
ตัวละคร.
แนววิทยาศาสตร์ (ซีรีส์หลัก).
ซีรีส์ลีโอ.
เอาชีวิตรอดในชุด ซีรีส์ลีโอ แต่งเรื่องโดย ช็อย ดัก-ฮี วาดภาพประกอบโดย คัง กย็อง-ฮโย ซึ่งยังเป็นผู้วาดภาพประกอบในหนังสือการ์ตูนชุด "ล่าขุมทรัพย์สุดขอบฟ้า" อีกด้วย ปรากฏเรื่องราวในเล่มที่ 1-4 (เกาะร้าง, อะเมซอน, ซาฮาร่า, แดนน้ำแข็ง) หนังสือในซีรีส์นี้ มียอดขายมากกว่า 6 ล้านเล่มในประเทศเกาหลีใต้
ซีรีส์โตริ.
เอาชีวิตรอดชุด ซีรีส์โตริ เขียนโดย ฮ็อง แจ-ช็อล และ โอ-ฮย็อน วาดภาพประกอบโดย ช็อง ชุน-กิว ปรากฏเรื่องราวในตอนที่ 5-8 (แดนภูเขาไฟ, มหาสมุทร, ทุ่งหญ้าแอฟริกา, ไซบีเรีย) มียอดขาย 5-6 ล้านเล่มในประเทศเกาหลีใต้ และในปี พ.ศ. 2558 นานมีบุ๊คส์ได้นำหนังสือชุดนี้กลับมาปรับปรุงใหม่อีกครั้ง
ซีรีส์โมโม่.
เอาชีวิตรอดชุด ซีรีส์โมโม่ เขียนโดย ฮ็อง แจ-ช็อล และ ริว กี-อึน วาดภาพประกอบโดย มุน จุง-โฮ ซึ่งยังวาดภาพประกอบในหนังสือการ์ตูนชุด "เอาชีวิตรอดในมรดกโลก" อีกด้วย มียอดขาย 5 ล้านเล่มในประเทศเกาหลีใต้ หนังสือชุดนี้ เคยมีการปรับเปลี่ยนหน้าปกก่อนที่จะจัดจำหน่ายจริงในประเทศไทย ปรากฏเรื่องราวในเล่มที่ 9-12 (ถ้ำลึก, ป่าใหญ่, แผ่นดินไหว, ขั้วโลกใต้)
ซีรีส์จีโน่.
เอาชีวิตรอดชุด ซีรีส์จีโน่ เขียนโดย ฮ็อง แจ-ช็อล วาดภาพประกอบโดย ลี แท-โฮ ปรากฏเรื่องราวในเล่มที่ 13-17 (อาณาจักรแมลง 1-3, แดนไดโนเสาร์ 1-2) โดยมีเนื้อหาส่วนใหญ่เกี่ยวกับสัตว์ต่าง ๆ หนังสือชุดนี้ได้รับการปรับปรุงเนื้อหาอีกครั้งในปี พ.ศ. 2557 โดยสำนักพิมพ์นานมีบุ๊คส์
ซีรีส์มารุ.
เอาชีวิตรอดชุด ซีรีส์มารุ เขียนโดย ฮ็อง แจ-ช็อล วาดภาพประกอบโดย ลี แท-โฮ ปรากฏเรื่องราวในเล่มที่ 18-20 (เอาชีวิตรอดในอวกาศ 1-3) โดยมีเนื้อหาส่วนใหญ่เกี่ยวกับการสำรวจอวกาศ
ซีรีส์จีโอ.
เอาชีวิตรอดชุด ซีรีส์จีโอ เขียนโดย กอมโดริ คัมพานี และ สวีท แฟคตอรี่ วาดภาพประกอบโดย ฮัน ฮยุน-ดง โดยเป็นซีรีส์ที่ปัจจุบันยังคงทำตอนออกมาเรื่อย ๆ รวมถึงจัดทำเป็นแอนิเมชัน
ซีรีส์พีค.
เอาชีวิตรอดชุด ซีรีส์พีค เขียนโดย ฮ็อง แจ-ช็อล วาดภาพประกอบโดย จูน จุน-คยู มีทั้งหมด 4 เล่ม คือ เอาชีวิตรอดจากหิมาลัย 1, เอาชีวิตรอดจากหิมาลัย 2, เอาชีวิตรอดจากไต้ฝุ่น, เอาชีวิตรอดจากบึงมรณะ
แนวประวัติศาสตร์ (เอาชีวิตรอดในมรดกโลก).
ซีรีส์มันจู.
ชุด เอาชีวิตรอดในมรดกโลก เขียนโดย ฮ็อง แจ-ช็อล และ ริว กี-อึน วาดภาพประกอบโดย มุน จุง-โฮ (ผู้วาดภาพประกอบซีรีส์โมโม่ ในซีรีส์หลัก) มีจำนวน 8 เล่ม (สุสานจิ๋นซีฮ่องเต้ 2 เล่ม, พีระมิดฟาโรห์ 4 เล่ม, นครวัด 2 เล่ม) ในประเทศไทย ตีพิมพ์ครั้งแรกในปี พ.ศ. 2553 โดยสำนักพิมพ์นานมีบุ๊คส์ และได้นำมาปรับปรุงเนื้อหาใหม่อีกครั้งในปี พ.ศ. 2557
รายชื่อตอน.
แนววิทยาศาสตร์.
<templatestyles src="Div col/styles.css"/>
ทากาโนะ โนะ นีงาซะ

ทากาโนะ โนะ นีงาซะ (; โรมาจิ: "Takano no Niigasa"; เกิดราว: พ.ศ. 1263 — ตาย: พ.ศ. 1333) หรือ ทากาโนะ โนะ อาโซมิ (; โรมาจิ: "Takano no Asomi") เป็นพระสนมในจักรพรรดิโคนิง และเป็นพระราชชนนีในจักรพรรดิคัมมุ
ประวัติ.
ทากาโนะ โนะ นีงาซะ เป็นธิดาของยามาโตะ โนะ โอโตสึงุ (; โรมาจิ: "Yamato no Ototsugu") ที่ต่อมาได้เข้าเป็นนางห้ามในเจ้าชายชิรากาเบะ (; โรมาจิ: "Shirakabe-ō") พระราชนัดดาในจักรพรรดิเท็งจิ มีพระโอรส-ธิดาสามพระองค์คือ
แต่เจ้าชายชิรากาเบะ มีพระชายาเอกคือเจ้าหญิงอิโนเอะ  พระราชธิดาในจักรพรรดิโชมุ ที่เสกสมรสเมื่อปี พ.ศ. 1287 ครั้นจักรพรรดินีโคเก็งสวรรคตในปี พ.ศ. 1313 เจ้าชายชิรากาเบะจึงสืบราชสมบัติเป็น "จักรพรรดิโคนิง" และตั้งเจ้าชายโอซาเบะ  พระราชโอรสที่ประสูติแต่พระชายาเอกรั้งตำแหน่งรัชทายาท เจ้าหญิงอิโนเอะจึงเป็นอัครมเหสีด้วยเป็นพระมารดาองค์ยุพราช
สองปีต่อมาหลังการตั้งองค์รัชทายาท พระสนมนีงาซะถูกกล่าวหาว่าสาปแช่งองค์พระจักรพรรดิ ส่งผลให้ผู้สืบสันดานของเธอถูกตัดออกจากการสืบราชบัลลังก์ แต่การกลับกันหลังการทิวงคตขององค์ยุพราช เจ้าชายยามาเบะพระราชโอรสที่ประสูติแต่พระสนมนีงาซะได้รับแต่งตั้งเป็นรัชทายาท และขึ้นครองราชบัลลังก์เป็น "จักรพรรดิคัมมุ" ในเวลาต่อมา
การกล่าวถึง.
ในปี พ.ศ. 2544 สมเด็จพระจักรพรรดิอากิฮิโตะ ทรงตรัสว่า "ในส่วนตัวของข้าพเจ้าได้มีความสัมพันธ์ทางเครือญาติกับเกาหลี ซึ่งได้บันทึกไว้ในพงศาวดารญี่ปุ่นที่ว่าพระราชชนนีในจักรพรรดิคัมมุ [คือ พระสนมนีงาซะ] เป็นว่านเครือของกษัตริย์มูรย็องแห่งแพ็กเจ" ถือเป็นครั้งแรกที่องค์จักรพรรดิแห่งญี่ปุ่นทรงมีพระราชดำรัสต่อสาธารณชนว่ามีเชื้อสายเกาหลีในพระราชวงศ์ ตามที่ปรากฏใน"โชกุ นิฮงงิ"  ระบุไว้ว่า พระสนมนีงาซะเป็นผู้สืบสันดานชั้นที่ 10 ของเจ้าชายจุนดา พระราชโอรสในพระเจ้ามูรย็องแห่งแพ็กเจ (เกาหลี: ; ฮันจา: ) ที่สิ้นพระชนม์ในญี่ปุ่นเมื่อปี พ.ศ. 1056
สลอด

สลอด ชื่อวิทยาศาสตร์: "Croton tiglium" อยู่ในวงศ์ Euphorbiaceae เป็นไม้พุ่ม ใบเดี่ยว ใบมีสีน้ำตาลปน ยอดอ่อนสีน้ำตาล ดอกช่อสีเขียวขาว ผลกลมทุย มีสามพู และมี 3 เมล็ด ผลสลอดมีเปลือกแข็ง เปราะ ผิวด้านในสีดำเรียบยางเมื่อถูกผิวหนังทำให้เป็นตุ่มพุพอง เมล็ดเมื่อรับประทานทำให้ท้องร่วงอย่างรุนแรง มีน้ำมันระเหยยากอยู่ร้อยละ 50 มีพิษร้อยละ 1 - 3 มีโปรตีนที่เป็นพิษชื่อโครทิน น้ำมันที่ได้จากการบีบหรือสกัดเมล็ดสลอดเรียกน้ำมันสลอด เป็นของเหลวหนืดสีเหลืองจาง เรืองแสงได้เล็กน้อย เคยใช้เป็นยาถ่ายอย่างแรง
เลี่ยน

เลี่ยน ชื่อวิทยาศาสตร์: "Melia azedarach" อยู่ในวงศ์ Meliaceae เป็นไม้ยืนต้นขนาดกลาง ใบประกอบ ท้องใบสีเข้มกว่าหลังใบ ดอกขนาดเล็ก กลีบเรียวยาวสีม่วง ดอกช่อ ผลกลมขนาดเท่าลูกสะเดา เปลือกต้น ดอกและผล ถ้ารับประทานเข้าไปทำให้ท้องร่วง อาเจียน กระเพาะอาหารอักเสบ ชัก เป็นอัมพาตได้โดยเฉพาะในเด็ก
การใช้งาน.
การใช้งานหลักของพืชชนิดนี้คือการป่าไม้ มีความหนาแน่นปานกลาง สีเป็นสีน้ำตาลอ่อนจนถึงแดงเข้ม ซึ่งมักจะสับสนกับเนื้อไม้ของสัก ("Tectona grandis") แต่เมื่อเทียบกับมะฮอกกานี เนื้อไม้ของเลี่ยนทำให้แห้งง่าย ไม่มีการห่อตัวของเนื้อไม้ ทนทานต่อเชื้อรา ใบไม่มีรสขมเท่าสะเดา
เมล็ดแข็ง มีห้าแฉก ใช้ทำลูกประคำหรือลูกปัด กิ่งที่ตัดออกไปและมีผลติดอยู่ใช้ประดับตกแต่งสถานที่ นกฮัมมิงเบิร์ดบางชนิด เช่น "Amazilia lactea" "Chlorostilbon lucidus" และ "Phaethornis pretrei" ช่วยผสมเกสรของพืชชนิดนี้ [] ในเคนยาปลูกเป็นพืชอาหารสัตว์ นำใบให้สัตว์เลี้ยงจำพวกวัวกินเพื่อเพิ่มคุณภาพน้ำนม
ความเป็นพิษ.
ผลเป็นพิษต่อมนุษย์เมื่อรับประทานในปริมาณหนึ่ง [] แต่เป็นพิษของมันไม่เป็นอันตรายกับนก นกจึงกินผลและช่วยกระจายเมล็ดได้ สารพิษนั้นเป็นพิษต่อระบบประสาทและเรซินที่ไม่ได้จำแนกชนิด ส่วนใหญ่พบในผล อาการจะเกิดขึ้นภายในไม่กี่ชั่วโมงหลังการย่อย อาการได้แก่ กระหายน้ำ อาเจียน ท้องผูกหรือท้องเสีย อุจจาระเป็นเลือด ปวดท้อง หายใจขัด หัวใจหยุดเต้น เสียชีวิตภายใน 24 ชั่วโมง มีสารเคมีที่คล้ายอาซาดิเรซติน ซึ่งเป็นสารหลักในน้ำมันสะเดา สารเหล่านี้อาจทำให้เนื้อไม้และเมล็ดทนทานต่อศัตรูพืช ใบใช้เป็นสารกำจัดแมลง มักจะไม่รับประทานเพราะเป็นพิษ สารละลายเจือจางของใบเคยใช้เป็นยาทำให้มดลูกคลายตัว
พืชรุกราน.
พืชชนิดนี้เป็นพืชรุกรานในบางรัฐของสหรัฐอเมริกา [] นอกจากปัญหาเรื่องความเป็นพิษแล้ว พืชนี้เป็นประโยชน์ในการให้ร่มเงาในสหรัฐ
ไก่ฟ้าพญาลอ (พืช)

ไก่ฟ้าพญาลอ หรือ ว่านดอกไก่ (ชื่อวิทยาศาสตร์: "Aristolochia ringens") เป็นพืชในวงศ์ Aristolochiaceae เป็นไม้เลื้อยเนื้ออ่อน ตามเถามีขนสั้น เถาอ่อนสีเขียวมีแต้มสีแดง แก่แล้วเป็นสีเขียวเข้ม ใบรูปหัวใจ มีหูใบขนาดเล็ก ดอกเดี่ยว กลีบดอกโค้งเชื่อมติดกันเป็นรูปขอ มีลายม่วงแดงเป็นรูปตาข่าย มีปลายยื่นออกไปเป็นหางสีม่วงแดง แต้มสีเขียวอ่อน ผลทรงกระบอก แก่แล้วแตก เมล็ดแบน มีปีก พบในบริเวณตั้งแต่ปานามาไปถึงโบลิเวีย, โคลอมเบีย และเวเนซุเอลา ในทางไสยศาสตร์เชื่อว่าเป็นพืชที่มีฤทธิ์ทางเมตตามหานิยม นำมาพกติดตัวทำให้เป็นที่นิยม นิยมปลูกตามบ้านหรือร้านค้า
กระเช้าปากเป็ด

กระเช้าปากเป็ด ชื่อวิทยาศาสตร์: "Aristolochia kerrii" อยู่ในวงศ์ Aristolochiaceae เป็นไม้เลื้อย ลำต้นเกลี้ยงใบเดี่ยว ดอกช่อ กลีบดอกเป็นหลอดทรงกระบอก สีม่วงอมแดง
ว่านกาบหอย

ว่านกาบหอย ชื่อวิทยาศาสตร์: "Tradescantia spathacea" ชื่ออื่น (กาบหอยแครง, ว่านหอยแครง) เป็นพืชที่ จัดอยู่ในวงศ์ผักปลาบ (Commelinaceae) แตกพุ่มเป็นกอแน่น นิยมปลูกเป็นพืชคลุมดิน ใบเดี่ยวรูปหอก โคนใบเป็นกาบหุ้มลำต้น ใบด้านบนสีเขียว ด้านล่างสีม่วงอมแดง ดอกช่อ ดอกย่อยสีขาวนวล มีกาบหุ้มสองอันรองรับช่อดอก รูปร่างคล้ายเรือหรือเปลือกหอยสีม่วงอมเขียว ผลรูปรีแก่แล้วแตก เมล็ดขนาดเล็ก เป็นพืชทนแล้งได้ดี ใช้เป็นไม้ประดับ
สรรพคุณ.
ดอกนำมาต้มกับน้ำรับประทาน ใช้แก้หวัด แก้ไอ แก้ไอเนื่องจากหวัด และดอกสดใช้เป็นยาห้ามเลือด
ต้างหลวง

ต้างหลวง ชื่อวิทยาศาสตร์: "Trevesia palmata" อยู่ในวงศ์ Araliaceae เป็นไม้ยืนต้นขนาดเล็ก ต้นมีหนาม ใบเดี่ยว ดอกช่อ ภาษากะเหรี่ยงเรียกกิลอส่า ชาวกะเหรี่ยงนำช่อดอกตูมและบาน ลวกรับประทานกับน้ำพริก
มะชมพู่ป่า

มะชมพู่ป่า ชื่อวิทยาศาสตร์: "Syzygium megacarpum" เป็นไม้ยืนต้น ใบเดี่ยว ดอกออกเป็นกระจุก ดอกย่อยเป็นดอกสมบูรณ์เพศ ฐานรองดอกเจริญเป็นรูปถ้วย ผลสุกรับประทานได้
โรงเรียนฮากาส

โรงเรียนฮากาส  หรือที่เรียกกันในชื่อ ฮากาส เป็นโรงเรียนเตรียมเข้ามหาวิทยาลัยของเอกชนในกรุงออสโล ซึ่งดำเนินการเรียนการสอนในปี ค.ศ. 1915 ถึง 1955 ซึ่งในช่วงดังกล่าว โรงเรียนแห่งนี้ตั้งอยู่ ณ ปากทางนีลส์ฌูลส์ 52 ร่วมกับฟรอกเนอร์ ในอาคารเดียวกันกับโรงเรียนฟรอกเนอร์ อย่างไรก็ตาม โรงเรียนแห่งนี้ได้ถูกย้ายในภายหลังสำหรับเป็นยูนิเวอซิเตสกาเทน 6 ในกลางกรุงออสโล ผู้ก่อตั้งโรงเรียน, เจ้าของ และเป็นครูใหญ่จนถึงปี ค.ศ. 1946 คือธีโอดอร์ ฮากาส โรงเรียนแห่งนี้ยังได้รับการเรียกว่า "โรงงานนักเรียน" ("studentfabrikk") โดยได้มีการเสนอการติดตามเอ็กซาเมนอาเทียม (การสอบเข้ามหาวิทยาลัย) อย่างรวดเร็วในประเพณีของโรงเรียนเฮลทแบร์กเมื่อช่วงศตวรรษที่ 19 ช่วงปี ค.ศ. 1946 โรงเรียนแห่งนี้มีครู 20 คน ห้าชั้นเรียน กับนักเรียนอีก 127 คน และได้รับการสนับสนุนเป็นการชำระเงินค่าเล่าเรียนโดยทั้งหมด
อองคอร์

อองคอร์, อังคอร์, หรือ อันคอร์  เป็นการแสดงแทรกท้ายคอนเสิร์ต มาจากคำภาษาฝรั่งเศสว่า "อ็องกอร์" (encore) แปลว่า "อีกครั้ง" อองคอร์สามารถพบได้ทั่วไป เดิมทีเกิดขึ้นโดยไม่ได้เตรียมการไว้เมื่อผู้ชมยังคงปรบมือและเรียกร้องให้ศิลปินแสดงเพิ่มเติมหลังจากคอนเสิร์ตจบลง ในปัจจุบัน อองคอร์กลายเป็นสิ่งที่คาดหวังว่าจะต้องมี ศิลปินมักจะวางแผนการแสดงอองคอร์ไว้ บางครั้งจำเป็นต้องให้มีเสียงดังที่เวที บางครั้งศิลปินอาจต้องตัดอองคอร์ทิ้งไปหากคอนเสิร์ตเล่นไปเป็นเวลานานแล้ว โดยธรรมเนียม ในคอนเสิร์ตที่มีรายชื่อเพลงพิมพ์ออกมาสู่ผู้ชม จะไม่รวมอองคอร์อยู่ในรายการ แม้ว่าจะวางแผนไว้แล้วก็ตาม
แม้ว่าคำดังกล่าวจะมาจากภาษาฝรั่งเศสว่า "อ็องกอร์" แต่ในภาษาฝรั่งเศสไม่ได้ใช้คำว่า "อ็องกอร์" ในความหมายนี้ เช่นเดียวกับคำว่า "อันโกรา" (ancora) ในภาษาอิตาลี ผู้พูดภาษาฝรั่งเศสมักใช้คำว่า "อูว์โนทร์" (une autre) แปลว่า "อีก" หรือ "เอิงรัปแปล" (un rappel) แปลว่า "กลับมา" หรือภาษาละตินว่า "บิส" (bis) แปลว่า "รอบสอง" แทน ส่วนผู้พูดภาษาอิตาลีใช้ "บิส" เช่นกัน และก่อนหน้านี้ใช้ว่า "ดากาโป" (da capo) แปลว่า "แต่แรก"
การ์โลส ซันเชซ โมเรโน

การ์โลส อัลเบร์โต ซันเชซ โมเรโน (6 กุมภาพันธ์ ค.ศ. 1986) เป็นนักฟุตบอลชาวโคลอมเบีย ปัจจุบันเล่นในตำแหน่งกองกลางให้กับเวสต์แฮมยูไนเต็ด และทีมชาติโคลอมเบีย
ครอสส์เลิฟ

"Cross Love" (ครอสส์เลิฟ) เป็นเพลงประกอบละครโทรทัศน์ซีรีส์เรื่อง ไรซิงซัน ของสถานีโทรทัศน์ไทยทีวีสีช่อง 3 โดยจากค่ายจีเอ็มเอ็ม แกรมมี่ ประพันธ์เนื้อร้องโดย ณรงค์วิทย์ เตชะธนะวัฒน์ ประพันธ์คำร้องญี่ปุ่นโดย วชิระกฤช พุกพบสุข และแต่งทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป
Japanese Rock Version.
เพลง Cross Love ในตอน รอยรักหักเหลี่ยมตะวัน ขับร้องโดยวงอินสติงต์ ในเวอร์ชันภาษาญี่ปุ่น เป็นแนวป็อปร็อก โดยเรียบเรียงเสียงประสานโดย อนุกานต์ จันทร์อุไร
เวอร์ชันนี้ออกจำหน่ายในวันที่ 10 กรกฎาคม พ.ศ. 2557 ได้ติดอันดับสูงสุด 10 ของชาร์ต GMM Grammy Gmember Song Chart Top 100 ประจำวันที่ 21 กรกฎาคม พ.ศ. 2557 จากการจัดอันดับของเว็บไซต์ Gmember.com
Japanese Pop Version.
เพลง Cross Love ในตอน รอยฝันตะวันเดือด ขับร้องโดย ลุลา และขลุ่ย วชิระกฤช พุกพบสุข ในเวอร์ชันภาษาญี่ปุ่น เป็นแนวป็อป โดยเรียบเรียงเสียงประสานโดย วชิระกฤช พุกพบสุข
เวอร์ชันนี้ออกจำหน่ายในวันที่ 20 สิงหาคม พ.ศ. 2557 ได้ติดอันดับสูงสุด 29 ของชาร์ต GMM Grammy Gmember Song Chart Top 100 ประจำวันที่ 23 สิงหาคม พ.ศ. 2557 จากการจัดอันดับของเว็บไซต์ Gmember.com
เวอร์ชันภาษาไทย.
เพลง Cross Love ในตอน รอยรักหักเหลี่ยมตะวัน และ รอยฝันตะวันเดือด ขับร้องโดย ลุลา และหนึ่ง ณรงค์วิทย์ เตชะธนะวัฒน์ ในเวอร์ชันภาษาไทย โดยเรียบเรียงเสียงประสานโดย วชิระกฤช พุกพบสุข
เวอร์ชันนี้ออกจำหน่ายในวันที่ 8 กรกฎาคม พ.ศ. 2557 ได้ติดอันดับสูงสุด 16 ของชาร์ต GMM Grammy Gmember Song Chart Top 100 ประจำวันที่ 14 กรกฎาคม พ.ศ. 2557 จากการจัดอันดับของเว็บไซต์ Gmember.com
โยเอล โรเบลส

โยเอล โรเบลส บลัซเกซ (เกิดวันที่ 17 มิถุนายน ค.ศ. 1990) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตูให้กับลีดส์ยูไนเต็ด สโมสรในพรีเมียร์ลีก
 "ณ วันที่ 26 เมษายน ค.ศ. 2022"
เกียรติประวัติ.
อัตเลติโกมาดริด
วีแกนแอทเลติก
เรอัลเบติส
สเปน อายุไม่เกิน 21 ปี
ลาสโล บีโร

ลาสโล โยแชฟ บีโร (29 กันยายน ค.ศ. 1899 – 24 ตุลาคม ค.ศ. 1985) เป็นนักประดิษฐ์ชาวฮังการี ผู้ประดิษฐ์ปากกาลูกลื่น
ประวัติ.
ลาสโล โยแชฟ บีโร เกิดที่กรุงบูดาเปสต์ในครอบครัวชาวยิว ขณะทำงานเป็นนักหนังสือพิมพ์ บีโรพบว่าน้ำหมึกที่ใช้พิมพ์หนังสือพิมพ์นั้นทำให้กระดาษแห้งและไม่เป็นรอยเปื้อน เขาจึงลองใช้มันกับปากกาหมึกซึม แต่พบว่าเขียนไม่ติดเพราะน้ำหมึกหนืดเกินไป บีโรจึงร่วมกับเจิร์จ (György) น้องชายผู้เป็นนักเคมี พัฒนาปากกาชนิดใหม่ที่มีส่วนปลายคือลูกลื่นที่หมุนได้รอบทิศ และมีขอบเบ้าที่กันไม่ให้ลูกลื่นหลุดออกมา โดยน้ำหมึกจะไหลผ่านท่อแคบ ๆ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเกิดเป็นเส้นหมึก บีโรได้นำเสนอปากกาชนิดนี้เป็นครั้งแรกที่งานออกร้านนานาชาติบูดาเปสต์ (Budapest International Fair) ในปี ค.ศ. 1931 และจดสิทธิบัตรที่กรุงปารีสในอีกเจ็ดปีต่อมา ต่อมาในปี ค.ศ. 1943 พี่น้องตระกูลบีโรได้ย้ายไปอยู่ที่อาร์เจนตินา และก่อตั้งบริษัท Biro Pens ขึ้น ปากกาของบีโรได้รับความสนใจจากกองทัพอากาศสหราชอาณาจักร เพราะมันใช้เขียนได้ดีกว่าปากกาหมึกซึมที่เขียนไม่ติดเมื่ออยู่บนความกดอากาศสูง ต่อมาบริษัทของบีโรก็ถูกมาร์แซล บิก (Marcel Bich) เข้าซื้อกิจการ และกลายเป็นบริษัทเครื่องเขียน "บิค" (Bic) ในปัจจุบัน ลาสโล บีโร เสียชีวิตที่กรุงบัวโนสไอเรสในปี ค.ศ. 1985 ต่อมาประเทศอาร์เจนตินาได้ประกาศให้วันเกิดของบีโรเป็นวันนักประดิษฐ์ของอาร์เจนตินา
ในปี ค.ศ. 2016 กูเกิล ดูเดิลฉลองวันเกิดครบรอบ 117 ปีให้แก่บีโร
เชิงอรรถและอ้างอิง.
<templatestyles src="Reflist/styles.css" />
ไพโรจน์ รัตตกุล

ร้อยตรี ไพโรจน์ รัตตกุล อดีตที่ปรึกษานายกรัฐมนตรีพลเอกสุรยุทธ์ จุลานนท์ (ด้านเศรษฐกิจและการท่องเที่ยว) อดีตนายกสมาคมมวยสากลสมัครเล่นแห่งประเทศไทย อดีตผู้ก่อตั้งและกรรมการผู้จัดการ บริษัท หาดทิพย์ จำกัด (มหาชน) บริษัท มีเพียงพอ จำกัด และ บริษัท เซ้าเทิร์น ร็อคส์ จำกัด และเป็นน้องชายนายพิชัย รัตตกุล (อดีตประธานรัฐสภา ประธานสภาผู้แทนราษฎร อดีตรองนายกรัฐมนตรี อดีตรัฐมนตรีว่าการกระทรวงการต่างประเทศ และอดีตหัวหน้าพรรคประชาธิปัตย์)
ประวัติ.
ไพโรจน์ รัตตกุล เกิดวันอาทิตย์ที่ 12 พฤศจิกายน พ.ศ. 2476 ที่จังหวัดพระนคร ในครอบครัวคนไทยเชื้อสายจีน จบการศึกษาระดับมัธยมจากโรงเรียนอัสสัมชัญ แผนกฝรั่งเศส จากนั้นจึงไปศึกษาต่ออนุปริญญาด้านการเงิน การธนาคาร จากวิทยาลัยลอนดอนโปลีเทคนิค ที่ประเทศอังกฤษ และศึกษาต่อปริญญาตรีด้านเศรษฐศาสตร์ จากมหาวิทยาลัยบริสตอล ประเทศอังกฤษ หลังจบการศึกษาแล้วได้กลับมารับราชการทหาร ก่อนจะเข้าสู่แวดวงนักธุรกิจ ชีวิตครอบครัว สมรสกับนางประพันธ์ศรี รัตตกุล (บุตรี หลวงรอบรู้กิจ ผู้ร่วมก่อตั้งและกรรมการผู้จัดการคนแรกของธนาคารกรุงเทพ) มีบุตรชาย 2 คน และ บุตรสาว 2 คน โดยบุตรชายคนโต คือ พลตรี พัชร รัตตกุล สมรสกับ หม่อมราชวงศ์ศรีคำรุ้ง ยุคล (ธิดาในหม่อมเจ้าชาตรีเฉลิม ยุคล กับหม่อมกมลา ยุคล ณ อยุธยา)
ถึงแก่อนิจกรรม.
ไพโรจน์ รัตตกุล ถึงแก่อนิจกรรม เมื่อวันที่ 22 ธันวาคม พ.ศ. 2561 เวลาประมาณ 23.00 น. ณ โรงพยาบาลกรุงเทพ สิริอายุรวมได้ 86 ปี และได้รับพระราชทานเพลิงศพ เมื่อวันที่ 27 เมษายน พ.ศ. 2562 ณ เมรุวัดธาตุทอง พระอารามหลวง โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ และ สมเด็จพระอริยวงศาคตญาณ (อัมพร อมฺพโร) ทรงเป็นประธานในการพระราชทานเพลิงจริง
สงครามโปแลนด์–โซเวียต

สงครามโปแลนด์-โซเวียต (ปลายฤดูใบไม้ร่วง ค.ศ. 1918 / 14 กุมภาพันธ์ ค.ศ. 1919 – 18 มีนาคม ค.ศ. 1921) เป็นการขัดกันด้วยอาวุธระหว่างรัสเซียโซเวียตและยูเครนโซเวียตฝ่ายหนึ่งกับสาธารณรัฐโปแลนด์ที่ 2 และสาธารณรัฐประชาชนยูเครนอีกฝ่ายหนึ่งเหนือการควบคุมดินแดนซึ่งเทียบเท่ากับประเทศยูเครนและบางส่วนของประเทศเบลารุสปัจจุบัน สุดท้ายฝ่ายโซเวียต หลังการรุกไปทางตะวันตก ค.ศ. 1918–1919 หวังยึดครองโปแลนด์อย่างสมบูรณ์ และในบางช่วงของสงครามก็ดูเป็นไปได้
ยูแซฟ ปิวซุดสกี (Józef Piłsudski) ประมุขแห่งรัฐโปแลนด์ รู้สึกว่าสบเวลาเหมาะในการขยายชายแดนโปแลนด์ไปทางตะวันออกให้ไกลที่สุดเท่าที่เป็นไปได้ ตามด้วยสหพันธรัฐอินเตอร์มาเรียม (Intermarium) รัฐยุโรปตะวันออก-กลางที่มีโปแลนด์เป็นผู้นำให้เป็นกำแพงต่อการกำเนิดใหม่ของจักรวรรดินิยมเยอรมันและรัสเซีย ขณะเดียวกัน เลนินซึ่งมองโปแลนด์ว่าเป็นสะพานที่กองทัพแดงต้องข้ามเพื่อสนับสนุนขบวนการคอมมิวนิสต์อื่นและนำการปฏิวัติยุโรปอื่นอีก ใน ค.ศ. 1919 กองทัพโปแลนด์ควบคุมเวสเทิร์นยูเครนเป็นบริเวณกว้าง หลังเป็นผู้ชนะจากสงครามโปแลนด์–ยูเครน สาธารณรัฐประชาชนเวสเทิร์นยูเครน ซึ่งมี Yevhen Petrushevych เป็นผู้นำ พยายามสร้างรัฐยูเครนบนดินแดนซึ่งทั้งฝ่ายโปแลนด์และยูเครนอ้างสิทธิ์ ขณะเดียวกัน ยูเครนส่วนของรัสเซีย ซีมอน เปตลูย์รา (Symon Petliura) พยายามป้องกันและเสริมสร้างสาธารณรัฐประชาชนโปแลนด์ แต่เมื่อบอลเชวิคเริ่มเป็นฝ่ายได้เปรียบในสงครามกลางเมืองรัสเซีย พวกเขาเริ่มรุกไปทางตะวันตกสู่ดินแดนยูเครนส่วนพิพาท ทำให้กำลังของ เปตลูย์รา ถอยไปโปโดเลีย เมื่อสิ้น ค.ศ. 1919 มีการตั้งแนวร่วมชดเจนเมื่อ เปตลูย์รา ตัดสินใจเป็นพันธมิตรกับปิลซุดสกี การปะทะชายแดนบานปลายระหว่างการรุกเคียฟของปิลซุดสกีในเดือนเมษายน ค.ศ. 1920 การรุกของโปแลนด์ถูกกองทัพแดงตีโต้ตอบสำเร็จในทีแรก ปฏิบัติการของโซเวียตขับกองทัพโปแลนด์ถอยไปทางตะวันตกถึงกรุงวอร์ซอ เมืองหลวงของโปแลนด์ ขณะที่หน่วยอำนวยการยูเครนหนีไปยุโรปตะวันตก ขณะเดียวกัน ตะวันตกกลัวว่ากองทัพโซเวียตที่เข้าใกล้ชายแดนเยอรมันเพิ่มความสนใจในสงครามของชาติตะวันตก กลางฤดูร้อน ดูเหมือนกรุงวอร์ซอจะเสียแน่นอน แต่ในกลางเดือนสิงหาคม กระแสก็พลิกอีกครั้ง เมื่อกองทัพโปแลนด์ได้ชัยอย่างคาดไม่ถึงและเด็ดขาดในยุทธการที่วอร์ซอ ในห้วงที่โปแลนด์รุกไปทางตะวันออก ฝ่ายโซเวียตขอเจรจาสันติภาพและสงครามยุติด้วยการหยุดยิงในเดือนตุลาคม ค.ศ. 1920
มีการลงนามสนธิสัญญาสันติภาพริกา สนธิสัญญาสันติภาพอย่างเป็นทางการ เมื่อวันที่ 18 มีนาคม ค.ศ. 1921 ซึ่งแบ่งดินแดนพิพาทระหว่างโปแลนด์และโซเวียตรัสเซีย สงครามนี้เป็นตัวตัดสินใหญ่ซึ่งชายแดนโซเวียต–โปแลนด์ระหว่างสงครามโลก ดินแดนกวางใหญ่ที่จัดสรรให้โปแลนด์ในสนธิสัญญาริกากลายเป็นส่วนหนึ่งของสหภาพโซเวียตหลังสงครามโลกครั้งที่สอง เมื่อชายแดนตะวันออกของโปแลนด์ถูกฝ่ายสัมพันธมิตรกำหนดใหม่ให้สอดคล้องใกล้เคียงกับแนวเคอร์ซอน (Curzon Line) ค.ศ. 1920
หมายเหตุ.
<templatestyles src="Reflist/styles.css" />
การงีบ

การงีบ คือการหลับในระยะเวลาสั้น ๆ ในตอนกลางวันเพื่อชดเชยเวลานอนตอนกลางคืน การงีบมักจะทำเมื่อเกิดความง่วงระหว่างเวลาตื่น ทัศนคติทางวัฒนธรรมต่อการงีบระหว่างวันทำงานนั้นแตกต่างกัน ในวัฒนธรรมตะวันตก เด็ก ๆ และคนแก่ควรงีบระหว่างวันและมักกำหนดเวลาและสถานที่งีบให้ ในวัฒนธรรมเดียวกันนี้ คนวัยทำงานไม่ควรนอนหลับระหว่างวัน และการงีบในเวลางานเป็นสิ่งที่ไม่อาจยอมรับได้ ในวัฒนธรรมอื่น ๆ (โดยเฉพาะในที่ที่มีอากาศร้อน) เสิร์ฟอาหารมื้อใหญ่ที่สุดตอนกลางวัน และมีช่วงเวลาสำหรับงีบให้ (siesta) ก่อนที่จะกลับไปทำงาน การงีบเกิดขึ้นครั้งแรกในอียิปต์โบราณ หลังจากสังเกตว่าแมวชอบนอนหลับกลางวัน ฟาโรห์จึงเริ่มฝึกการงีบเพื่อเลียนแบบสัตว์ศักดิ์สิทธิ์ดังกล่าว
มันนีอินเดอะแบงก์ (2015)

มันนีอินเดอะแบงก์ (2015)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดเป็นครั้งที่ 6 โดยมีกำหนดจัดวันที่ 14 มิถุนายน 2015 ที่สนามเนชันไวด์ อะรีนา ที่เมืองโคลัมบัส รัฐโอไฮโอ สหรัฐอเมริกา
เบื้องหลัง.
ในอิลิมิเนชั่น แชมเบอร์ (2015) เควิน โอเวนส์เอาชนะจอห์น ซีนาไปได้ จากนั้นได้มีการประกาศรีแมตช์ของทั้งคู่อีกครั้งในมันนีอินเดอะแบงก์
ในอิลิมิเนชั่น แชมเบอร์ ดีน แอมโบรสได้เอาชนะเซท โรลลินส์ เจ้าของแชมป์ WWE World Heavyweight Championship ไปได้โดยการทำฟาล์ว ทำให้โรลลินส์ยังคงเป็นแชมป์อยู่ ในรอว์ คืนต่อมา 1 มิถุนายน ได้มีการประกาศรีแมตช์กันในการไต่บันไดชิงแชมป์
ลนตง

ลนตง  เป็นอาหารที่ทำจากข้าวห่อเป็นทรงกระบอกด้วยใบตอง พบทั่วไปในอินโดนีเซีย มาเลเซีย และสิงคโปร์ ข้าวที่ห่อแล้วจะนำไปต้มให้สุก แล้วนำมาหั่นเป็นชิ้นกินเป็นอาหารหลักแทนข้าวสวย ในมาเลเซียเรียกนาซีฮิมปิต (nasi himpit) ลนตงขนาดเล็กจะใส่ไส้ผักเช่นแคร์รอต ถั่ว และมันฝรั่ง บางครั้งใส่ไส้เนื้อสัตว์และกินเป็นอาหารว่าง ลักษณะคล้ายเกอตูปัต ต่างกันที่เกอตูปัตห่อด้วยใบมะพร้าวอ่อนหรือยานูร์ ส่วนลนตงใช้ใบตอง
วิธีทำ.
การทำลนตงแบบเดิมนั้น นำข้าวมาแช่น้ำร้อนให้สุกบางส่วน แล้วห่อด้วยใบตอง มัดให้แน่นด้วยลีดี เซอมัต หรือตอกที่ทำจากแกนกลางของก้านมะพร้าว นำไปต้มให้สุก รอให้เย็นแล้วจึงหั่นเป็นชิ้นพอคำด้านนอกของข้าวเป็นสีเขียวจากใบตอง ลนตงมีรสจืด เพราะมีส่วนประกอบเป็นข้าว ใช้กินแทนข้าวหุงสุกกับอาหารทั่วไป โดยมากจะมีแกงกะทิและซอสถั่วลิสงอยู่ด้วย
อินโดนีเซีย.
ในอินโดนีเซียโดยเฉพาะชาวเบอตาวี จะเสิร์ฟลนตงในรูปลนตงซายูร์ซึ่งเป็นลนตงหั่นเป็นชิ้น ใส่ซุปกะทิ ใส่ฟักแม้ว เต็มเป เต้าหู้ ไข่ต้ม ซัมบัล และกรูปุก เป็นอาหารเช้าที่เป็นที่นิยมใกล้เคียงกับบูบูร์อายัมและนาซีโกเร็ง ลนตงการี เป็นลนตงที่กินกับแกงกะหรี่ไก่และผัก ลนตงที่เป็นที่รู้จักกันดีอีกชนิดหนึ่งคือลนตงจับโกเมะฮ์ ซึ่งเป็นอาหารอินโดนีเซียเปอรานากัน โดยกินลนตงกับโอโปร์อายัม ซายูร์โลเดะฮ์ ซัมบัลโกเร็งอาตี (ตับวัวผัดซัมบัล) อาจาด เตอลูร์ปินดัง (ไข่ต้มมีลวดลาย) อาบนหรือเนื้อฝอย และผงโกยา (ส่วนผสมระหว่างถั่วเหลืองและกุ้งแห้ง) เป็นที่นิยมของชาวจีนในอินโดนีเซียในเทศกาลจับโกเมะฮ์
ลนตงในรูปแบบอื่นได้แก่ลนตงกูปังและลนตงบาลับจากซูราบายาและซีโดอาร์โจในชวาตะวันออก ลนตงกูปังทำจากลนตงและหอยขาวตัวเล็ก ส่วนลนตงบาลับประกอบด้วยลนตง ถั่วงอก เต้าหู้ทอด หอมเจียว ซัมบัล และซีอิ๊วหวาน ในสุมาตราตะวันตกมีลนตงกูไลปากิต เป็นลนตงที่กินกับแกงยอดเฟินอ่อน ไข่ต้ม และหนังควายทอด
ลนตงที่เป็นอาหารว่างจะใส่ไส้ เช่น แคร์รอต ถั่ว มันฝรั่ง ปรุงรสด้วยเกลือและพริกแดง บางครั้งเติมเนื้อฝอยหรือเนื้อสัตว์บด ในภาษาชวาเรียกอาเรม-อาเรม แต่บริเวณอื่น ๆ เรียกง่าย ๆ ว่าลนตง ลนตงแบบนี้จะห่อใบตองบางกว่าแบบไม่มีไส้
มาเลเซียและสิงคโปร์.
ลนตงที่หั่นเป็นชิ้นเรียกนาซีฮิมปิต กินกับซุปที่มีกะทิ เช่น ซายูร์โลเดะฮ์ ใส่กุ้งและผัก เช่น กะหล่ำปลีหั่น หัวผักกาดและแครอท เครื่องเคียงมีเทมเปทอด เต้าหู้ทอด ไข่ต้ม ปลาดุกผัดซัมบัล มะพร้าวอบคลุกเครื่องเทศและไก่ทอด
สภามุสลิมพม่า

สภามุสลิมพม่า (Burma Muslim Congress) ก่อตั้งในเวลาเดียวกับสันนิบาตเสรีภาพประชาชนต่อต้านฟาสซิสต์ของอองซานและอูนุก่อนสงครามโลกครั้งที่ 2 ในวันที่ 25 ธันวาคม พ.ศ. 2488 ที่ปยินมานา อูหย้าซะก์หรืออับดุล ราซัก ได้รับเลือกเป็นประธานสภามุสลิมพม่า และตัดสินใจเข้าร่วมกับสันนิบาตเสรีภาพประชาชนฯ และเขาได้เป็นประธานสันนิบาตในเขตมัณฑะเลย์ใน พ.ศ. 2489 รัฐบาลได้ยอมรับให้เขาเป็นสมาชิกสภาร่างรัฐธรรมนูญ เขามีความสัมพันธ์ที่ดีกับผู้นำที่เป็นชาวพุทธ และเข้าใจภาษาบาลี เขาได้เป็นรัฐมนตรีว่าการกระทรวงศึกษาธิการแต่ถูกสังหารพร้อมนายพลอองซาน
อูหย้าซะก์ไม่ต้องการเห็นการแบ่งแยกทางศาสนา และต้องการให้ชนกลุ่มน้อยมุสลิมเป็นที่ยอมรับในพม่า แต่หลังจากที่เขาเสียชีวิตไป สิทธิเหล่านี้ถูกรัฐบาลพม่าต่อมาละเลย อูรัสชิดและอูขิ่นหม่องลัตได้เรียกร้องสิทธิของมุสลิมต่อมา แต่ชาวมุสลิมในพม่าไม่ได้ยอมรับบุคคลเหล่านี้ว่าเป็นตัวแทนของพวกเขาโดยแท้จริง
อูนุ นายกรัฐมนตรีหลังจากพม่าได้รับเอกราช ได้เรียกร้องให้สภามุสลิมพม่าออกจากการเป็นสมาชิกสันนิบาต ประธานคนใหม่ของสภามุสลิมพม่าคืออูขิ่นหม่องลัตตัดสินใจยุติกิจกรรมทางศาสนาอิสลามของสภาและเข้าร่วมกับสันนิบาตอีก ต่อมาได้เป็นรัฐมนตรีว่าการกระทรวงยุติธรรมและไม่ได้เป็นตัวแทนชุมชนมุสลิมในพม่า อูนุได้ประกาศให้ศาสนาพุทธให้เป็นศาสนาประจำชาติ และควบคุมการฆ่าวัวของชาวมุสลิม โดยผ่อนปรนให้ในเทศกาลอีดิลอัดฮา แต่ต้องอยู่ภายใต้การควบคุมของตำรวจ เจ้าหน้าที่มัสยิดที่มาสามารถควบคุมการฆ่าวัวได้จะถูกจับกุมและลงโทษ รัฐบาลของอูนุควบคุมการเดินทางไปประกอบพิธีฮัจญ์ของมุสลิมมากกว่าการเดินทางไปเนปาลหรือศรีลังกาของชาวพุทธ อย่างไรก็ตาม สภามุสลิมพม่าถูกขอให้สลายตัวใน พ.ศ. 2498 ต่อมา อูนุได้ขับสภามุสลิมพม่าออกจากสันนิบาตเมื่อ 30 กันยายน พ.ศ. 2499
ลวง (ฮาร์ลาน โคเบน)

ลวง  เป็นนวนิยายแนวลึกลับ เขียนโดยฮาร์ลาน โคเบน ตีพิมพ์ครั้งแรกโดยสำนักพิมพ์ Dutton เมื่อเดือนมีนาคม ค.ศ. 2014 ฉบับภาษาไทย แปลโดยมณฑารัตน์ ทรงเผ่า ตีพิมพ์ในเดือนมีนาคม ค.ศ. 2015 โดยแพรวสำนักพิมพ์
เรื่องย่อ.
แคท โดโนแวน สูญเสียคนรักไปเมื่อ 18 ปีก่อน ถ้าเขาหายแล้วหายเลย เธอคงไม่แปลกใจมากไปกว่าเดิม แต่นี่เขากลับมีตัวตนอยู่ในเว็บไซต์หาคู่ ที่น่าประหลาดคือ เขาเหมือนจะจำอะไรระหว่างทั้งคู่ไม่ได้เลย นอกจากนั้นคดีฆาตกรรมของพ่อเธอก็ยังเป็นที่สงสัยมาตลอด ขณะนี้คนลงมือกำลังจะตาย เธอไม่เคยเชื่อว่าเขาเป็นคนทำจริง มันต้องมีอะไรมากกว่านั้น และถ้าเขาตาย ความลับจะตายไปกับเขาด้วย เรื่องราวเริ่มใกล้ตัวแคทเข้ามาเรื่อยๆ มีอะไรบางอย่างที่ค้างคา และมันต้องได้รับการคลี่คลาย
โรเดล มายอล

โรเดล มายอล (Rodel Mayol) หรือ โรเดล ไบรอัน เจเนราเลา มายอล (Rodel Bryan Generalao Mayol) เกิดวันที่ 9 สิงหาคม พ.ศ. 2524 ที่เซบู สถิติการชก 39 ครั้ง ชนะ 31 (น็อค 22) เสมอ 2 แพ้ 6
ประวัติ.
มายอลขึ้นชกมวยสากลครั้งแรกเมื่อ 1 กรกฎาคม พ.ศ. 2543 ชนะน็อค โจเซฟ วีญาซิส ยก 6 ต่อมา ได้ครองแชมป์ฟิลิปปินส์รุ่นมินิมัมเวทเมื่อ 2 ธันวาคม พ.ศ. 2543 ชนะน็อค อัล ทาราโซนา ยก 1 และขึ้นชกชนะรวดจนได้ครองแชมป์ OPBF รุ่นมินิมัมเวทเมื่อ 7 ธันวาคม พ.ศ. 2546 ชนะน็อค เกนกิ โอนากะ ยก 1 ที่ ญี่ปุ่น และป้องกันตำแหน่งไว้ได้ 3 ครั้ง แล้วขึ้นชกตัดเชือกเพื่อหาผู้ชนะไปชิงแชมป์โลกรุ่นมินิมัมเวท WBC เมื่อ 28 มกราคม พ.ศ. 2549 ชนะน็อค โลเรนโซ เตรโย ยก 4 ที่ เม็กซิโก จากนั้น มายอลได้ชิงแชมป์โลกรุ่นนี้กับเด่น จุลพันธ์เมื่อ 6 พฤษภาคม พ.ศ. 2549 แต่เป็นฝ่ายแพ้คะแนนไป ไม่ได้แชมป์ มายอลเลื่อนรุ่นขึ้นมาชิงแชมป์โลกรุ่นไลท์ฟลายเวท IBF เมื่อ 4 สิงหาคม พ.ศ. 2550 ที่ สหรัฐแต่เป็นฝ่ายแพ้น็อค ยูลิเซส โซลิส ยก 8 ไม่ได้แชมป์อีก มายอลกลับมาชิงแขมป์ฟิลิปปินส์รุ่นไลท์ฟลายเวทเมื่อ 16 สิงหาคม พ.ศ. 2551 ชนะน็อค อาร์ดิน เดียเล ยก 7 จากนั้น ขึ้นชิงแชมป์โลกรุ่นไลท์ฟลายเวท WBO เมื่อ 13 มิถุนายน พ.ศ. 2552 ปรากฏว่าเสมอกับอีวาน คัลเดรอนโดยเทคนิค เพราะคัลเดรอนแตกจนชกต่อไม่ได้ในยกที่ 4 ทั้งคู่ชกแก้มือกันอีกครั้งเมื่อ 12 กันยายน ปีเดียวกันที่เปอร์โตริโก ปรากฏว่ามายอลเป็นฝ่ายแพ้คะแนนโดยเทคนิค ชิงแชมป์ไม่สำเร็จอีกครั้ง
มายอลมาประสบความสำเร็จ ได้ครองแชมป์โลกรุ่นไลท์ฟลายเวท WBC เมื่อ 21 พฤศจิกายน พ.ศ. 2552 ชนะน็อค เอ็ดการ์ โซซา ยก 2 ที่ เม็กซิโก มายอลชกป้องกันแชมป์ครั้งแรกเมื่อ 27 กุมภาพันธ์ พ.ศ. 2553 ปรากฏว่าเสมอกับ โอมาร์ นีโน โรเมโร ที่เม็กซิโก เมื่อชกแก้มือกันอีกครั้งเมื่อ 19 มิถุนายน ปีเดียวกัน มายอลเป็นฝ่ายแพ้คะแนน เสียแชมป์ไป หลังจากเสียแชมป์ มายอลยังขึ้นชกชนะอีกอย่างต่อเนื่อง และได้ชิงแชมป์โลกอีกครั้งเมื่อ 22 กันยายน พ.ศ. 2555 แพ้น็อค ฮวน คาร์ลอส ซานเชส ยก 9 ที่เม็กซิโก ชิงแชมป์โลกรุ่นซูเปอร์ฟลายเวท IBF ไม่สำเร็จ จากนั้นก็แขวนนวมไป
พิมพิชยา ก๊กรัมย์

พิมพิชยา ก๊กรัมย์ ชื่อเล่น บีม (เกิด 16 มิถุนายน พ.ศ. 2541) เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวตบตรงข้ามหัวเสา ให้แก่สโมสรคูโรเบะ อควาแฟรีส์ ประเทศญี่ปุ่น
ประวัติ.
พิมพิชยา ก๊กรัมย์ เป็นนักวอลเลย์บอลตำแหน่งบีหลัง จากโรงเรียนกีฬานครนนท์วิทยา 6 โดยเธอได้รับการฝึกสอนจากโค้ชเอ็ม ว่าที่ร้อยตรีธนกฤต อินเลี้ยง
พ.ศ. 2557.
พิมพิชยาได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนหญิงชิงแชมป์เอเชีย 2014 ที่ไต้หวัน ซึ่งทีมของเธอได้อันดับ 4 และในเดือนตุลาคม เธอได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนหญิงชิงแชมป์เอเชีย 2014 ที่จัดขึ้นที่ประเทศไทย ซึ่งทีมของเธอเป็นฝ่ายชนะทีมทีมชาติเกาหลีใต้ในรอบรองชนะเลิศด้วยคะแนน 3–2 เช็ต ส่วนในรอบชิงชนะเลิศ ทีมของเธอเป็นฝ่ายพ่ายทีมทีมชาติญี่ปุ่นด้วยคะแนน 3–1 เช็ต จึงทำทีมของเธอได้อันดับ 2 นอกจากนี้เธอยังได้รับรางวัลตัวตบตรงข้ามตัวเซ็ตยอดเยี่ยม
พ.ศ. 2558.
ในเดือนมกราคม พ.ศ. 2558 พิมพิชยาถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอลรายการต่างๆ 
เมื่อเดือนมีนาคม พ.ศ. 2558 เธอได้ทำหน้าที่ร่วมกับทีมสโมสรวอลเลย์บอลนครนนท์ 3BB ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลบางกอกกล๊าสที่ 3-2 เซต และวันที่ 30 มีนาคม เธอได้เป็นผู้มีส่วนสำคัญในการพาทีมนครนนทบุรี 3BB เข้ารับตำแหน่งรองชนะเลิศ
และในเดือนพฤษภาคม พ.ศ. 2558 พิมพิชยาได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 ที่จัดขึ้นที่ประเทศฟิลิปปินส์ ซึ่งทีมของเธอเป็นฝ่ายชนะทีมทีมชาติญี่ปุ่น ในรอบรองชนะเลิศด้วยคะแนน 3–2 เช็ต ส่วนในรอบชิงชนะเลิศ ทีมของเธอเป็นฝ่ายพ่ายทีมทีมชาติจีนด้วยคะแนน 3–1 เช็ต
พระยาอนุชิตชาญไชย (สาย สิงหเสนี)

นายพลตรี พระยาอนุชิตชาญไชย (สาย สิงหเสนี) อดีตองคมนตรี รัฐมนตรีและสมุหพระตำรวจในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6
ประวัติ.
พระยาอนุชิตชาญไชย มีนามเดิมว่า สาย เกิดเมื่อวันพฤหัสบดีที่ 10 พฤษภาคม พ.ศ. 2398 ปีเถาะ เป็นบุตรชายคนที่ 2 ของพระยาเพ็ชรชฎา (ดิศ สิงหเสนี) กับคุณหญิงนุ่ม ต.จ. ได้ศึกษาเล่าเรียนจากบิดา ต่อมาบรรพชาในสำนักสมเด็จพระวันรัตน์ (ทับ พุทฺธสิริ) วัดโสมนัสราชวรวิหาร หลังจากลาสิกขาบท ได้เข้ารับราชการเป็นทหารมหาดเล็กในปี พ.ศ. 2413
ในปี พ.ศ. 2419 ได้สมรสกับนางสาวเชย (บุตรีพระยาอนุชิตชาญไชย (พึ่ง สุวรรณทัต) และคุณหญิงเกสร)
พ.ศ. 2445 ได้รับโปรดเกล้าฯ แต่งตั้งเป็นผู้บัญชาการกองทัพไปปราบกบฏเงี้ยวเมืองแพร่ที่นครลำปาง
เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต พระบาทสมเด็จพระมงกุฎเกล้าเจ้าอยู่หัวโปรดให้ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 11 ธันวาคม พ.ศ. 2453 ต่อมาในวันที่ 27 ธันวาคม โปรดให้ยกกรมพระตำรวจรวมเข้าอยู่ในกระทรวงวัง แล้วโปรดเกล้าฯ แต่งตั้งท่านซึ่งเป็นจางวางกรมพระตำรวจขวาให้เป็นสมุหพระตำรวจเป็นคนแรก
พระยาอนุชิตชาญไชย ถึงแก่อนิจกรรมด้วยอหิวาตกโรค เมื่อวันที่ 6 พฤษภาคม พ.ศ. 2463 ได้รับพระราชทานโกศแปดเหลี่ยมประกอบศพ ตั้งบนแว่นฟ้า 2 ฟ้า ฉัตรเบญจา 4 คัน แล้วรับพระราชทานเพลิงศพพร้อมกับคุณหญิงเชย อนุชิตชาญไชย เมื่อวันที่ 13 ธันวาคม พ.ศ. 2465 ณ วัดเทพศิรินทราวาสราชวรวิหาร
ครอบครัว.
พระยาอนุชิตชาญไชยมีบุตรธิดารวม 10 คน โดยมีบุตรธิดากับคุณหญิงเชยรวม 3 คน ได้แก่
มีบุตรธิดากับนางน้อม (สกุลเดิม สุวรรณทัต) 4 คน ได้แก่
มีบุตรกับหม่อมราชวงศ์จิ๋ว ทินกร 2 คน ได้แก่
มีบุตรกับหม่อมหลวงเจิม พนมวัน 1 คน คือ
ชลวิทย์ มีทองคำ

ชลวิทย์ มีทองคำ (ชื่อเล่น: พ้อยท์) เป็น นักแสดง, นายแบบ ชาวไทย มีชื่อเสียงจากการรับบทเป็น ตะวัน จากซิตคอมเรื่อง ยีนเด่น 
ประวัติ.
ชลวิทย์ มีทองคำ เกิดเมื่อวันที่ 11 มิถุนายน 2535 ชลวิทย์เป็นคนจังหวัดเชียงใหม่ มีพี่น้อง 2 คน โดยมีพี่สาว 1 คน และพ้อยท์เป็นบุตรชายคนเล็ก จบการศึกษาจาก มหาวิทยาลัยรังสิต คณะนิเทศศาสตร์ สาขามัลติมีเดีย พ้อยท์เข้าวงการตั้งแต่อายุ 18 ปี จากการถ่ายแบบ โฆษณา โดยบทบาทที่เขาได้รับคือ เทิดไท จากละครเรื่อง ธิดาแดนซ์ และละครที่สร้างชื่อเสียงคือ ซิตคอมเรื่อง ยีนเด่น รับบทเป็น ตะวัน พี่ชายฝาแฝดของตุ่น (จารุวัฒน์ เชี่ยวอร่าม)
โรทริง

โรทริง (เขียน rOtring; อ่านว่า โรท-ริง แปลว่า วงกลมสีแดง) มักอ่านผิดเป็น ร็อต-ตริง เป็นบริษัทเครื่องเขียนจากประเทศเยอรมนี ก่อตั้งเมื่อปี ค.ศ. 1928 ในชื่อ Tintenkuli Handels GmbH และเปลี่ยนชื่อเป็น Rotring ในช่วงทศวรรษ 70 เพื่อให้สอดคล้องกับเครื่องหมายการค้า ในปี ค.ศ. 1998 โรทริงถูก Sanford บริษัทเครื่องเขียนจากสหรัฐ ซึ่งเป็นบริษัทลูกของ Newell Brands เข้าซื้อกิจการ
ไมเคิล แกมบอน

เซอร์ ไมเคิล จอห์น แกมบอน (19 ตุลาคม ค.ศ. 1940 – 27 กันยายน ค.ศ. 2023) เป็นนักแสดงชาวอังกฤษ เขามีเสียงจากการรับบทเป็น ศาสตราจารย์ อัลบัส ดัมเบิลดอร์ หนึ่งในตัวละครของภาพยนตร์ "แฮร์รี่ พอตเตอร์" หลังจากการเสียชีวิตของนักแสดง ริชาร์ด แฮร์ริส เขาจึงมารับบทแทนตั้งแต่ "แฮร์รี่ พอตเตอร์กับนักโทษแห่งอัซคาบัน" จนถึง "แฮร์รี่ พอตเตอร์กับเครื่องรางยมทูต ภาค 2"
ประวัติ.
ชีวิตในวัยเด็กและการศึกษา.
ไมเคิล แกมบอน เกิดในดับลินในช่วงสงครามโลกครั้งที่สองบิดาของเขา เอ็ดเวิร์ด แกมบอน เป็นวิศวกรและมารดาของเขา แมรี โฮร์ เป็นช่างเย็บ บิดาของเขาตัดสินใจที่จะหางานทำในลอนดอนและให้ครอบครัวย้ายไปมอร์นิง จนเมื่อแกมบอนอายุได้ 5 ขวบ บิดาของเขามีความศรัทธาต่อนิกายคาทอลิก ทำให้แกมบอนถูกเลี้ยงดูแบบโรมันคาทอลิกตั้งแต่ยังเด็ก
แกมบอนเข้าศึกษาที่โรงเรียนเซนต์อลอยเซียในเมืองซอมเมอร์ ต่อมาเขาศึกษาต่อในเมืองเคนท์ก่อนที่จะย้ายออกมาในตอนอายุ 15 ปี มาฝึกงานในวิคเกอร์อาร์มสตรอง ตอนที่เขาอายุได้ 21 ปี แกมบอนเป็นวิศวกรและเริ่มหลงไหลการเก็บรวบรวมปืนโบราณ, นาฬิกา และรถคลาสสิก
ชีวิตส่วนตัว.
แกมบอน มีลูกชายอยู่แล้วหนึ่งคนชื่อว่า เฟอร์กัส ที่เกิดจากการแต่งงานครั้งก่อนกับ แอน มิลเลอร์ ที่แยกกันอยู่เมื่อปี ค.ศ. 2002 และต่อมาเขาแต่งงานใหม่ในปี ค.ศ. 2000 กับ ฟิลิปปา ฮาร์ต ซึ่งทั้งคู่มีลูกด้วยกัน 3 คน 
วันที่ 27 กันยายน ค.ศ. 2023 ไมเคิล แกมบอน เสียชีวิตลงอย่างสงบจากโรคปอดบวม ด้วยอายุ 82 ปี
คุปปะ

คุปปะ (; โรมาจิ: "Daimaō Kuppa") หรือ บาวเซอร์  เป็นบอสและศัตรูในเกมมาริโอที่ปรากฏตัวให้เห็นมากที่สุดและมาริโอมักจะชนะคุปปะและเอาเจ้าหญิงพีชกลับมาที่ปราสาทได้เสมอ มีโคกุปปะและคุปปะ จูเนียร์อยู่ปราสาทร่วมกัน
ลักษณะนิสัย.
คุปปะ เป็นคนที่ชอบชิงของจากคนอื่นที่ไม่ใช่ของตัวเองไปเนื่องจากความแข็งแกร่งของตน มักชอบอยู่กับโคกุปปะและลูกของเขา และความรักลูกของเขาจึงทำให้เขาพยายามลักพาตัวเจ้าหญิงพีชเพื่อให้ไปเป็นแม่ของลูกตัวเอง โดยพยายามทำทุกวิธีทางเพื่อให้ได้ตัวเจ้าหญิงมา และขัดขวางมาริโอเท่าที่จะทำได้
นีโคไล ปัฟลอฟ

นีโคไล วลาดีมีโรวิช ปัฟลอฟ (เกิดวันที่ 22 พฤษภาคม ค.ศ. 1982) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรกูเบอร์นียานิจนีนอฟโกรอด ปัฟลอฟได้รับรางวัลผู้เล่นทรงคุณค่าในรายการวอลเลย์บอลเวิลด์ลีก 2013
ชีวิตส่วนตัว.
เขาได้ย้ายสัญชาติรัสเซียในเดือนสิงหาคม พ.ศ. 2550
ลุค แคสเทลลัน

ลุค แคสเทลลัน  เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน แสดงโดย เจค อาเบล 
ลุคเป็นบุตรของเฮอร์มีส เพราะความคิดต่างของเขา จึงทำให้ไปเข้าพวกกับฝ่ายเทพไททัน ในอดีตเคยเป็นมิตรที่ดีของแอนนาเบ็ธและธาเลีย
สารภีดอย

สารภีดอย ชื่อวิทยาศาสตร์: "Anneslea fragrans" อยู่ในวงศ์ Theaceae ภาษากะเหรี่ยงเรียก ทื่อ ไม้ยืนต้น ใบเดี่ยว ใบเรียบและเหนียว ดอกช่อ ออกที่ปลายกิ่ง ดอกย่อยเป็นดอกสมบูรณ์เพศ มีกาบสีเขียวรองรับ 2 อัน ผลคล้ายผลแบบโปม เมล็ดมีแอริล ชาวกะเหรี่ยงใช้ทำฟืน เปลือกต้นใช้ย้อมผ้าได้สีเทา
แบทเทิลกราวด์ (2015)

แบทเทิลกราวด์ (2015)  เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 19 กรกฎาคม 2015 ณ สนาม สก็อตเทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา ซึ่งจัดเป็นปีที่ 3 ของศึกแบทเทิลกราวด์
เบื้องหลัง.
ในมันนีอินเดอะแบงก์ (2015) เซท โรลลินส์สามารถป้องกันแชมป์ WWE World Heavyweight Championship มาได้จากเอาชนะ ดีน แอมโบรส ในรอว์คืนต่อมา (15 มิถุนายน) ทริปเปิลเอชกับสเตฟานี แม็กแมนออกมาที่เวทีเพื่อประกาศตัวผู้ท้าชิงแชมป์คนต่อไปในแบทเทิลกราวด์ และคนที่ออกมาท้าชิงแชมป์คือบร็อก เลสเนอร์ ที่มาขอรีแมตช์กับโรลลินส์(หลังจากเสียแชมป์ให้โรลลินส์ในเรสเซิลเมเนีย ครั้งที่ 31)
ในมันนีอินเดอะแบงก์ เบรย์ ไวแอ็ตต์ได้มาก่อกวนการปล้ำของโรแมน เรนส์ในมันนีอินเดอะแบงก์แลดเดอร์แมตช์ ทำให้เรนส์พลาดโอกาสคว้ากระเป๋า และมีการประกาศให้ทั้งคู่เจอกันในแบทเทิลกราวด์
ในอิลิมิเนชั่น แชมเบอร์ (2015) แชมป์ NXT เควิน โอเวนส์ เอาชนะแชมป์ WWE United States Championship จอห์น ซีนาไปได้ ในมันนีอินเดอะแบงก์ ซีนาเอาชนะโอเวนส์ไปได้ในรีแมตช์ ในรอว์ (22 มิถุนายน) ซีนาได้รับคำท้าของโอเวนส์ ในการชิงแชมป์ United States Championship ในศึก The Beast in the East วันที่ 4 กรกฎาคม โอเวนส์ เสียแชมป์ NXT ให้ฟิน บาเลอร์
ว่านกีบแรด

ว่านกีบแรดหรือว่านกีบม้า ชื่อวิทยาศาสตร์: "Angiopteris evecta" เป็นพืชในวงศ์ Marattiaceae เป็นเฟินที่มีหัวอยู่ใต้ดิน หัวใหญ่ ใบที่หลุดออกไปจะทิ้งขั้วไว้มองคล้ายกีบเท้าของแรดหรือควายมาก ใบประกอบแบบขนนกสองชั้น แผ่นใบหนา สีเขียวเป็นมัน มีอับสปอร์สีน้ำตาลแดงสองแถวเรียงกันที่ขอบใบตลอดความยาวใบ กระจายพันธุ์ในออสเตรเลีย นิวกินี และหมู่เกาะในมหาสมุทรแปซิฟิก
เป็นยาสมุนไพร ฤทธิ์เย็น แก้ไข้ ใบอ่อนกินเป็นผักสด หัวพกไว้ติดตัว เชื่อว่ามีฤทธิ์ทางเมตตามหานิยม หรือใช้ผสมในพิมพ์พระเครื่อง ชาวเผ่าลัวะใช้แช่น้ำดื่มรวมกับต้นมหาสดำใช้แก้ท้องอืด
กุดภู

กุดภู ชื่อวิทยาศาสตร์: "Thelypteris siamensis" เป็นพืชในวงศ์ Thelypteridaceae เป็นเฟินอายุหลายปี แผ่นใบยาว ขอบจักเว้าลึก เป็นไม้ถิ่นเดียวในประเทศไทย พบในป่าดิบเขาและป่าสนทางภาคตะวันออกเฉียงเหนือ พบครั้งแรกที่เขตรักษาพันธุ์สัตว์ป่าภูหลวง จังหวัดเลย ชื่อสปีชีส์ตั้งเป็นเกียรติแก่ประเทศไทย
เจเนีย เกรเบนนีคอฟ

เจเนีย เกรเบนนีคอฟ (เกิด 13 สิงหาคม ค.ศ. 1990 —) เป็นนักกีฬาวอลเลย์บอลชาวฝรั่งเศสเชื้อสายรัสเซีย ที่ได้รับการเล่นให้กับทีมชาติฝรั่งเศสและ สโมสรเฟาเอฟเบ ฟรีดริคซาเฟ็นในประเทศเยอรมนี
ชีวิตส่วนตัว.
เกรเบนนีคอฟ เกิดในแรน, ประเทศฝรั่งเศส พ่อของเขาคือบอริส เกรเบนนีคอฟเป็นนักกีฬาวอลเลย์บอลชาวรัสเซียและเป็นผู้ฝึกสอน
ผลงานในระดับอาชีพ.
ทีมชาติ.
เจเนีย เกรเบนนีคอฟ เข้าร่วมทีมชาติฝรั่งเศสในปี ค.ศ. 2011 และ ในปี 2014 เขาเข้าร่วมการแข่งวอลเลย์บอลชายชิงแชมป์โลก 2014ที่จัดขึ้นในประเทศโปแลนด์ ในรอบชิงเหรียญทองแดงทีมชาติฝรั่งเศสเป็นฝ่ายพ่ายทีมชาติเยอรมนี จึงทำให้ทีมชาติฝรั่งเศสได้อันดับ 4 นอกจากนี้ เกรเบนนีคอฟ ยังได้รับรางวัลตัวรับอิสระยอดเยี่ยมของการแข่งขันในครั้งนี้
Thelypteris siamensis

<ns>0</ns>
 <revision>
 <timestamp>2015-03-12T15:40:43Z</timestamp>
 <contributor>
 <username>PAHs</username>
 </contributor>
 <comment>เปลี่ยนทางหน้าไป กุดภู</comment>
 <origin>5839539</origin>
 <model>wikitext</model>
 <format>text/x-wiki</format>
ว่านขุนแผนสะกดทัพ

ว่านขุนแผนสะกดทัพ (ชื่อวิทยาศาสตร์: "Zephyranthes grandiflora") เป็นพืชในวงศ์ Amaryllidaceae มีหัวอยู่ใต้ดินแบบหัวหอม เนื้อในสีขาว มีเยื่อสีน้ำตาลหุ้มโดยรอบ ใบเดี่ยว ขนาดเล็กยาว ดอกออกเป็นช่อ ดอกย่อยสีชมพู เกสรตัวผู้สีส้ม เป็นยาสมุนไพรใช้แก้แมลงสัตว์กัดต่อย ในทางไสยศาสตร์เชื่อว่ามีฤทธิ์ทางเมตตามหานิยมและคงกระพันชาตรี
โรงพยาบาลนันยูกิคอตเทจ

โรงพยาบาลนันยูกิคอตเทจ  เป็นโรงพยาบาลที่ไม่แสวงหากำไรในนันยูกิ แคว้นไลคิเปีย ประเทศเคนยา ซึ่งโรงพยาบาลนี้มีเตียงผู้ป่วย 50 เตียง และรวมถึงห้องบรรยายปฏิบัติการ, ห้องปฏิบัติการ, แผนกรังสีเอ็กซ์และเภสัช
โรงพยาบาลแห่งนี้ยังให้บริการผู้ป่วยนอก เช่น การรักษาด้วยยาต้านไวรัส, การวางแผนครอบครัว, การให้คำปรึกษาและการทดสอบด้านเอชไอวี รวมถึงการสร้างภูมิคุ้มกันโรค
โรงพยาบาลแห่งนี้จัดเป็นองค์กรการกุศลเอกชน และมีการจัดการโดยคณะกรรมการของอาสาสมัครที่ได้รับการเลือกตั้งจากสมาชิก ผู้ซึ่งได้ทำการเลือกตั้งเจ้าหน้าที่ โรงพยาบาลได้รับการสนับสนุนโดยทุนอุดหนุนและเงินบริจาค เช่นเดียวกับค่าธรรมเนียมที่จ่ายโดยผู้ป่วยที่สามารถจ่ายได้
ในทุกปี โรงพยาบาลจะได้รับผลประโยชน์จากการระดมทุนโดยรายการแข่งขันเลวา มาราธอน
เกล็น แบลลาร์ด

เบซิล เกล็น แบลลาร์ด จูเนียร์ (เกิด 1 พฤษภาคม ค.ศ. 1953) เป็นนักแต่งเพลง และโปรดิวเซอร์เพลงชาวอเมริกัน รู้จักกันในผลงานร่วมเขียนเพลงและผลิตเพลงให้อัลบั้ม "แจกกิดลิตเทิลพิล" ของอลานิส มอริสเซตต์ (1995) ได้รางวัลแกรมมีสาขา "อัลบั้มเพลงร็อกยอดเยี่ยม" และ "อัลบั้มเพลงแห่งปี" และนิตยสาร"โรลลิงสโตน"จัดอันดับให้อยู่ในรายชื่อ 500 อัลบั้มเพลงที่ดีที่สุดตลอดกาล และร่วมงานกับนักแต่งเพลง อลัน ซิลเวสตรี เขายังมีส่วนร่วมผลิตเพลงให้ไมเคิล แจ็กสัน ในอัลบั้ม"ทริลเลอร์" และ"แบด" ด้วย ในฐานะนักแต่งเพลง เขาร่วมเขียนเพลงอย่าง "แมนอินเดอะมิรเรอร์" (1987) และ "แฮนด์อินมายพ็อกเก็ต" (1995) เขาเป็นผู้ก่อตั้งค่ายเพลงจาวาเรเคิดส์ เขาชนะรางวัลแกรมมีปี 2006 สาขา เพลงที่แต่งให้กับภาพยนตร์ยอดเยี่ยม จากงานเพลง "บีลีฟ" ("เดอะโพลาร์เอ็กส์เพรสส์")
คำวิเศษ

"คำวิเศษ" เป็นซิงเกิลของวงดนตรีเครสเชนโด้ ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เพลงนี้ยังรวมในอัลบั้ม "Continue"
เนื้อหาของเพลงพูดถึงคำบางคำจากคนทั่ว ๆ ไป ได้ยินแล้วบางครั้งก็ลอยผ่านหายลับไปในอาก­าศ แต่คำบางคำจากคนบางคนถึงแม้จะเป็นเพียงคำส­ั้น ๆ คำธรรมดาแต่ทว่ามันช่างมีความหมายมากมายเห­ลือเกิน ทำให้โลกนี้น่าอยู่ ทำให้ท้องฟ้ากลับมาสดใส ทำให้พลังใจกลับมา ทำให้พลังกายกลับฟื้นคืน คำเหล่านั้นจากคนพิเศษมันคือคำที่สุดแสนวิ­เศษ
มิวสิกวีดิโอ.
มิวสิกวีดิโอเพลง "คำวิเศษ" ในเวอร์ชันแรกเผยแพร่ครั้งแรกในวันที่ 29 พฤษภาคม พ.ศ. 2555 กำกับโดย ทีม Eyedropper Fill เป็นเรื่องราวของความรักความห่วงใย ระหว่าง แม่และลูกสาว ความเป็นตัวตนของลูกสาวและช่องว่างระหว่างวัยทำให้เกิดระยะห่าง ระหว่างกันและกัน ระยะห่างนี้ส่งผลให้ทั้งคู่ส่งความห่วงใยให้กันผ่านการ เขียนลงกระดาษโน้ต ข้อความในโทรศัพท์มือถือ แทนคำพูดจากปาก การให้กำลังใจ คำเตือน คำบ่น สิ่งเหล่านี้เหมือนคำธรรมดาที่ลูกสาวของเธอฟังจนคุ้นชิน จน ณ วันหนึ่ง คำที่คุ้นชินเหล่านั้นช่างเป็นสิ่งวิเศษสำหรับเธอ
ส่วนมิวสิกวีดิโอเพลงในเวอร์ชันที่สอง เผยแพร่ครั้งแรกในวันที่ 20 มิถุนายน พ.ศ. 2555 กำกับโดย ทีม Eyedropper Fill ถ่ายทอดเรื่องราวจากชีวิตจริงของ เด็กหญิงณิชชารีย์ เป็นเอกชนะศักดิ์ หรือ น้องธันย์ ที่ประสบอุบัติเหตุตกรางรถไฟฟ้า ที่สิงคโปร์ จนต้องตัดขาทั้งสองข้าง ในเอ็มวีไม่ได้มุ่งเน้นที่เรื่องราวของขาทั้งสองข้างที่ขาดไป หรือความรู้สึกดราม่าที่เรียกน้ำตาที่เคยเกิดขึ้นตามสื่อต่าง ๆ แต่ประเด็นหลักคือเบื้องหลังของกำลังใจที่มาจากคุณพ่อและบุคคลรอบตัว ที่เด็กผู้หญิงคนหนึ่งผ่านเรื่องราวมาได้อย่างเข้มแข็ง และส่งต่อกำลังใจให้คนอื่น ๆ ที่อาจจะพบเจอเรื่องราวเช่นเดียวกับเธอ ด้วยวิธีคิด positive thinking
การตอบรับ.
เพลง "คำวิเศษ" ได้อันดับสูงสุดที่ 22 จากการจัดอันดับของ FAT RADIO ในชาร์ตของ FAT RADIO - THE FAT 40 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แรนวอลเลย์ 35

แรนวอลเลย์ 35  เป็นสโมสรวอลเลย์บอลชายอาชีพตั้งอยู่ที่เมืองแรน จังหวัดอีเลวีแลน ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1946 และปัจจุบันลงแข่งขันในลีกอา
กุหลาบเล่นไฟ (เพลง)

"กุหลาบเล่นไฟ" เป็นซิงเกิลของวงดนตรีเครสเชนโด้ เป็นเพลงประกอบละครโทรทัศน์เรื่อง "กุหลาบเล่นไฟ" ทางช่อง 7 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นรเทพ มาแสง (นอ) ซิงเกิ้ลนี้เป็นครั้งแรกของการเปลี่ยนแปลง­ครั้งใหญ่บนถนนสายดนตรีของพวกเขา ภายใต้ชายคาบ้านหลังใหม่สังกัดค่ายวีเรคคอร์ดสในเครือจีเอ็มเอ็ม แกรมมี่
เนื้อหาเพลงพูดถึงแง่มุมหนึ่งของความรัก เปรียบเทียบผู้หญิงกับดอกกุหลาบ และเปรียบเทียบความรักที่ฉาบฉวยเหมือนไฟที­่ร้อนแรง ต่อให้มีความเก่งในตัวเองสักแค่ไหน แต่เมื่อเจอกับความรักที่ฉาบฉวยก็พร้อมจะม­อดไหม้ลงได้ทุกเมื่อ
การตอบรับ.
เพลง "กุหลาบเล่นไฟ" ได้ติดอันดับสูงสุด 74 ของชาร์ต GMM Grammy Gmember Song Chart Top 100 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
นาศิร อัชชัมรอนี

นาศิร อัชชัมรอนี (เกิด 23 พฤศจิกายน ค.ศ. 1983) เป็นนักฟุตบอลชาวซาอุดีอาระเบีย ปัจจุบันเล่นให้กับสโมสรฟุตบอลอัลฮิลาลและทีมชาติซาอุดีอาระเบีย โดยเขาเล่นในตำแหน่งกองหน้าและได้รับรางวัลผู้เล่นยอดเยี่ยมแห่งปีของทวีปเอเชียประจำปี 2014